използване на стойностите за вноса от GTA в представителната държава, нито предложи алтернативна референтна стойност без няма нарушения за консумативите. Поради това твърдението беше отхвърлено.
 (339)
 Групата ZTT заяви, че шестте странични продукта/отпадъка, съобщени като производствени фактори, не следва да бъдат включени в консумативите и Комисията трябва да определи референтна стойност за всеки от тях.
 (340)
 Комисията изрази несъгласие с това твърдение. Както е разяснено в съображение 320, предвид изключително големия брой производствени фактори, използвани от производителите износители, Комисията включи в групата „Консумативи“ няколко производствени фактора, за които действителните направени разходи от оказалите съдействие производители износители представляваха незначителен дял от общите разходи за суровини. Шестте странични продукта/отпадъка, съобщени от групата ZTT, представляват поотделно между по-малко от 0,005 % и по-малко от 0,050 % от общите преки разходи и общо по-малко от 0,10 % от общите преки разходи. Поради това тяхното потенциално въздействие върху нормалната стойност е било несъществено и същите съображения, обобщени в съображение 338, са от значение в това отношение. Поради това твърдението беше отхвърлено.
 (341)
 Групата FTT заяви, че като използва CIF стойности за формиране на референтни стойности, които включват транспортни разходи извън Аржентина, такси за морско навло и застраховка, Комисията не отчита никое сравнително предимство, което производителите могат да имат поради наличието на някои суровини на техния вътрешен пазар.
 (342)
 В член 2, параграф 6а, буква а) от основния регламент се предвижда използването на съответните данни в подходяща представителна държава „при условие че има лесен достъп до съответните данни за разходите“. Комисията не разполагаше в случая с данни за цените на вътрешния пазар във възможните представителни държави. Обратно, данните за цените на вноса са леснодостъпни и Комисията използва GTA като източник на тези данни. Тази страна също така не представи евентуални относими данни от представителната държава, които биха могли да бъдат използвани в разследването. Поради това твърдението беше отхвърлено.
 (343)
 Групата ZTT изрази несъгласие и с методологията на Комисията за изчисляване на разходите без нарушения за транспорт на суровини, разяснена в съображение 322. Групата ZTT заяви, че Комисията следва да изчисли поотделно транспортните разходи за всяка суровина. Освен това тя добави, че транспортните разходи може да се различават значително в зависимост от производствените фактори.
 (344)
 Комисията отбелязва, че групата ZTT не е предложила как Комисията следва да изчисли поотделно транспортните разходи за всяка суровина. Както е разяснено в съображение 322, Комисията сметна, че в контекста на настоящото разследване съотношението между суровината на производителя износител и отчетените транспортни разходи може в разумна степен да се използва като показател за оценка на незасегнатите от нарушения транспортни разходи за суровини при доставката им в завода на дружеството. Поради това твърдението беше отхвърлено.
 3.4.1.1. Труд
 (345)
 Комисията използва статистическите данни на МОТ за определяне на възнагражденията в Аржентина. Статистическите данни на МОТ осигуряват информация за средните разходи за труд за 2018 г. за няколко професии. Средните разходи за труд в преработвателната промишленост обаче не бяха налични. Поради това, за да установи референтната стойност за разходите за труд, Комисията използва общите средни разходи за труд, осигурени от статистическите данни на МОТ, заедно